# Bernstorff Slot

### Fra Wikipedia, den frie encyklopædi

Du har nye beskeder (forskel fra næstsidste redigering).
Bernstorff Slot

Bernstorff Slot (især tidligere kaldt slet og ret Bernstorff) i Gentofte er bygget i midten af 1700-tallet til udenrigsminister J.H.E. Bernstorff. Det forblev i familien Bernstorffs eje indtil begyndelsen af 1800-tallet. Senere blev det købt af Christian 8., der brugte det som sommerresidens. I dag er parken offentlig tilgængelig.

## [redigér] Historie

Området har langt tilbage i tiden været dækket af skov, Brødskoven. Skoven tilhørte en overgang dronning Sophie Amalie og hun fik den udlagt som dyrehave (kaldet Dronningens Dyrehave ved Gentofte).

Christian 5. anlagde Jægersborg Dyrehave, og Brødskoven blev da omlagt som fasanhave - også kaldet fasaneriet - og i den nordvestlige ende af skoven byggede man Fasangaarden som vogterbolig. Fasaneriet blev nedlagt i 1724, og kort tid efter bliver Fasangaarden moderniseret af hofbygmester Lauritz de Thurah.

Bernstorff overtager i 1752 Fasanhaven og Fasangaarden samt et stykke af Jægersborgs hovmarker. I begyndelsen nøjes Bernstorff med Fasangaaden, men i 1759 påbegynder man byggeriet af det nuværende Bernstorff Slot.

Fasangaarden lå hvor Lille Bernstorff ligger i dag - i parkens nordvestlige hjørne - og Brødskovens placering og omfang svarer stort set til Bernstorff slotspark.

I de følgende år bliver flere landbrugsarealer lagt under slottet, og i 1764 dækkede hovmarkerne Gentoftes, Ordrups og Vangedes jorder. Store dele af dette område var udlagt som høslæt til brug for husarernes heste på Jægersborg Slot, og disse dele af driften var bortforpagtet til Hovmarksgården som lå nordvest for slotsparken.

Bernstorff-slægten beholder slottet indtil begyndelsen af 1800-tallet, hvorefter det skiftede ejer flere gange og en stor del af jorderne blev solgt fra. I 1839 døde den daværende ejer af slottet, Christopher Mac Evoy, og slot og jorder kom igen under den samme ejer, Peter Hilarius Ferdinand Kalko. Slottet var da i så dårlig forfatning at Kalko planlagde at nedbryde det, men Christian 8., som holdt meget af stedet, overtog det i 1845 efter at prisen var blevet presset i adskillige budrunder. Kongen døde dog allerede i 1848 hvilket igen kastede tvivl over slottets fremtid. I 1854 blev det tildelt kronprinsen (den senere Christian 9.) som sommerbolig og herefter bliver det benyttet af skiftende medlemmer af kongefamilien indtil 1939. Siden da er det blevet benyttet af Beredskabsstyrelsens befalingsmandsskole.

## [redigér] Se også

- Danske og udenlandske slotte

## [redigér] Kilder

- L. Gotfredsen: Gentofte, fra istid til nutid (1951)
- Svend Aage Mørkvig: Jægersborg - fra krongods til byområde, ISBN 87-7717-128-4

Koordinater: 55° 45′ 32″ N, 12° 33′ 14″ Ø

Hentet fra "http://da.wikipedia.org../../../b/e/r/Bernstorff_Slot_1370.html"

Kategori: Slotte i Danmark

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- Deutsch
- English
- Suomi